pythainlp/thai-financial-dataset huggingface dataset:
1.ปัจจัยความเสี่ยง

  ปัจจัยความเสี่ยงจากการเกิดข้อพิพาททางกฎหมาย

การให้บริการทางการแพทย์เกี่ยวกับการรักษาพยาบาล
มีความเสี่ยงจากความเข้าใจที่เกิดจากบุคลากรทางการแพทย์ ผู้ป่วย และญาติ
ในเรื่องของการตรวจวินิจฉัย สาเหตุของโรค การให้ข้อมูลในกระบวนการให้การรักษาพยาบาล
โรงพยาบาลจึงได้ใช้มาตรการเชิงป้องกัน โดยใช้มาตรฐานระบบบริหารคุณภาพ
และมาตรฐานวิชาชีพ เป็นแนวทางในการป้องกันความเสี่ยง ได้แก่ ระบบมาตรฐาน Hospital
Accreditation (HA) ระบบคุณภาพ ISO 9001:2000,
ระบบคุณภาพห้องปฏิบัติการทางการแพทย์ ISO 15189 ระบบคุณภาพอาหาร HACCP, GMP
และมาตรฐานวิชาชีพต่างๆ ทางการแพทย์ เป็นมาตรฐานการปฏิบัติงาน

ปัจจัยความเสี่ยงในการแข่งขันการประกอบธุรกิจ

ธุรกิจโรงพยาบาลและการให้บริการทางการแพทย์
เป็นธุรกิจที่มีการแข่งขันสูงและมีแนวโน้มที่จะแข่งขันสูงยิ่งขึ้นในภาวะที่เศรษฐกิจชะลอตัว
รวมถึงนโยบายของรัฐบาลด้านสุขภาพ บริษัท ฯ ใช้กลยุทธ์มุ่งพัฒนาการให้บริการที่เป็นเลิศ
(Excellent Center) ให้เป็นศูนย์การรักษาครบวงจร ในสาขาต่าง ๆ
พร้อมเทคโนโลยีทางการแพทย์ที่ทันสมัยเพื่อเพิ่มประสิทธิภาพในการให้บริการ
และพัฒนาทีมงานเพื่อเพิ่มความสามารถในการแข่งขัน รวมถึงพัฒนาผลิตภัณฑ์ทางการแพทย์ใหม่ๆ
อย่างต่อเนื่อง

ปัจจัยความเสี่ยงด้านขาดแคลนบุคลากรทางการแพทย์

จากการที่ธุรกิจโรงพยาบาลจำเป็นต้องมีบุคลากรที่มีความรู้ ความสามารถ
ความชำนาญพิเศษเฉพาะทาง และประสบการณ์ ในสาขาต่างๆ ทางการแพทย์ ได้แก่ แพทย์
เภสัชกร เจ้าหน้าที่เทคนิคต่างๆ และพยาบาล เป็นส่วนสำคัญในการให้บริการ
จากการแข่งขันที่สูงขึ้นของธุรกิจทั้งจากภาครัฐบาล และเอกชนด้วยกัน
ตลอดจนบุคลากรทางการแพทย์มีจำกัด ทำให้มีความเสี่ยงที่จะขาดแคลนบุคลากร

บริษัทฯ ตระหนัก และให้ความสำคัญอย่างยิ่ง ต่อการสรรหา พัฒนา และธำรงรักษาบุคลากรที่

มีความรู้ ความชำนาญ และมีผลการปฏิบัติงานดี
จึงมีการปรับปรุงกระบวนการบริหารทรัพยากรบุคคลโดย

1. มุ่งเน้นการสรรหา – ว่าจ้างบุคลากรที่ มีคุณสมบัติ มีความรู้ ความชำนาญ และ มีสมรรถนะ (
Competency ) ที่สอดคล้องกับแต่ละตำแหน่งงาน

2. การบริหารค่าตอบแทนและสวัสดิการ โดยการปรับปรุงโครงสร้างเงินเดือน สวัสดิการ
ให้เหมาะสมกับ ค่างาน แต่ละตำแหน่ง และแข่งขันได้ในตลาด

3. ด้านการพัฒนาบุคลากร ได้มีการจัดวางเส้นทางการฝึกอบรม ( Training road Map )
ที่สอดคล้องกับ บทบาทหน้าที่ของพนักงาน และเส้นทางการเติบโตในสายวิชาชีพ

4. ด้านแรงงานสัมพันธ์ จัดกิจกรรมในการส่งเสริมสุขภาพของพนักงาน เพื่อให้พนักงานมีสุขภาพดี
และมีความผูกพันต่อองค์กร
10.การควบคุมภายใน

คณะกรรมการบริษัทได้มอบหมายให้คณะกรรมการตรวจสอบ รับผิดชอบในการ กำกับดูแล
พิจารณาคัดเลือกผู้ตรวจสอบบัญชีของบริษัท และสอบทานระบบการควบคุมภายในของบริษัท
คณะกรรมการตรวจสอบได้มอบหมายให้แผนกตรวจสอบภายใน
ดำเนินการวางแผนการตรวจสอบประจำปีและเสนอคณะกรรมการตรวจสอบอนุมัติ
และเมื่อเสร็จสิ้นการตรวจสอบจะจัดทำรายงานผลการตรวจสอบเสนอต่อคณะกรรมการตรวจสอบเพื่อรับทราบผลการตรวจสอบ
และรายงานผลการตรวจสอบต่อคณะกรรมการบริษัทเพื่อรับทราบต่อไป

จากการประเมินของคณะกรรมการบริษัท ร่วมกับคณะกรรมการตรวจสอบในปี 2552
ได้ประเมินความเพียงพอของระบบการควบคุมภายในของบริษัทในด้านต่างๆ ดังนี้

ด้านองค์กรและสภาพแวดล้อม

บริษัทฯ ได้มีการกำหนดโครงสร้างองค์กรที่ชัดเจน โดยจัดตั้งคณะกรรมการ คณะอนุกรรมการ
และคณะกรรมการระหว่างหน่วยงานด้านต่างๆ
รวมทั้งได้มีการกำหนดเป้าหมายการดำเนินธุรกิจเพื่อวัดผลการดำเนินงานและ
ช่วยให้ระบบการบริหารความเสี่ยงและการพัฒนาระบบคุณภาพเป็นไปอย่างทั่วทั้งองค์กร

ในด้านการกำกับดูแลกิจการ บริษัทได้มีการกำหนดนโยบายการกำกับดูแลกิจการ ในเรื่องที่เกี่ยวกับ
จริยธรรมขององค์กร การใช้ข้อมูลภายใน การปฏิบัติที่อาจก่อให้เกิดความขัดแย้งทางผลประโยชน์
และได้จัดตั้งคณะอนุกรรมการกำหนดค่าตอบแทน
และคณะอนุกรรมการสรรหาเพื่อให้เกิดความโปร่งใสในการกำหนดค่าตอบแทนและการสรรหาของคณะกรรมการบริษัท

ด้านการบริหารความเสี่ยง

บริษัทฯได้มีการจัดตั้งคณะกรรมการบริหารความเสี่ยง
เพื่อทำหน้าที่ในการจัดให้มีระบบบริหารความเสี่ยงทั่วทั้งองค์กร และปรับปรุง
พัฒนาระบบการบริหารความเสี่ยงให้มีคุณภาพอย่างต่อเนื่อง ในปี 2552
คณะกรรมการบริหารความเสี่ยงได้มอบหมายให้ ทางฝ่ายสารสนเทศของบริษัท พัฒนาโปรแกรม
INCEDENT REPORT
เพื่อให้ผู้ใช้งานสามารถใช้สารสนเทศในการบริหารความเสี่ยงได้มีประสิทธิภาพยิ่งขึ้น

ด้านการควบคุมการปฏิบัติงานของฝ่ายบริหาร

บริษัทมีการกำหนดขอบเขต อำนาจหน้าที่ และระดับการอนุมัติรายการ
และวงเงินอำนาจในการอนุมัติของฝ่ายบริหารไว้อย่างชัดเจน
มีระเบียบและวิธีปฎิบัติกรณีเกิดความขัดแย้งทางผลประโยชน์ของกรรมการและผู้บริหารระดับสูงไว้อย่างชัดเจน
รวมทั้งมีการรายงานผลการดำเนินงานของฝ่ายบริหารต่อคณะกรรมการบริษัทเป็นวาระการประชุมอย่างสม่ำเสมอ

ด้านระบบสารสนเทศและการสื่อสารข้อมูล

บริษัทฯ มีระบบการสื่อสารภายในที่เป็นการสื่อสารแบบสองทางระหว่างผู้บริหารและพนักงาน
และมีการจัดให้มีการรายงานข้อมูลที่สำคัญต่างๆ ในการรายงานต่อคณะกรรมการของบริษัท
อย่างสม่ำเสมอ และการสื่อสารภายนอก บริษัทฯ ได้มีการจัดตั้งหน่วยงาน นักลงทุนสัมพันธ์ขึ้น
โดยมีหน้าที่เป็นตัวแทนในการสื่อสารข้อมูล และตอบข้อซักถามระหว่างบริษัทฯ กับ
ผู้มีส่วนได้เสียของบริษัทฯ

ด้านระบบการติดตาม

บริษัทฯ ได้มีการประชุมเพื่อติดตามผลการดำเนินงาน ความเสี่ยงและ
ตัวชี้วัดการดำเนินงานของบริษัทอย่างสม่ำเสมอ
รวมทั้งจัดให้มีการดำเนินการบริหารความเสี่ยงและตัวชี้วัดที่ไม่เป็นไปตามเป้าหมายในการดำเนินงานของบริษัท
และนำไปวิเคราะห์หาสาเหตุและดำเนินการแก้ไขคณะกรรมการตรวจสอบได้ให้ความเห็นไว้ใน
รายงานผลการตรวจสอบภายในและการบริหารความเสี่ยง
สำหรับผลการประเมินการตรวจสอบภายใน ปี 2552 (ดูเอกสารแนบ 3)
6.โครงการในอนาคต (Future Plan)

ทางบริษัทมีนโยบายในการพัฒนาโครงการในอนาคต ดังต่อไปนี้

1. โครงการปรับปรุงพื้นที่ของโรงพยาบาลนนทเวช งามวงศ์วาน

ปรับปรุงพื้นที่ที่ให้บริการผู้ป่วยฉุกเฉิน อายุรกรรม ศัลยกรรมและบริเวณด้านหน้าโรงพยาบาล
ปรับปรุงห้องพักผู้ป่วยใน พัฒนาศูนย์ระบบประสาท ศูนย์ระบบทางเดินหายใจ
ศูนย์ระบบทางเดินปัสสาวะ และศูนย์ระบบทางเดินอาหารและตับ

2. โครงการก่อสร้างโรงพยาบาลนนทเวช สาขารัตนาธิเบศร์

เป็นโครงการเพื่อรองรับผู้ป่วยนอกและผู้ป่วยในที่เพิ่มขึ้น รวมทั้งเพื่อขยายฐานลูกค้าใหม่ในอนาคต
ขณะนี้กำลังอยู่ระหว่างการเตรียมข้อมูลและการวางแผนดำเนินการ

3. โครงการปรับปรุงกระบวนการให้บริการและพัฒนาระบบสารสนเทศอย่างต่อเนื่อง

เป็นโครงการที่มุ่งพัฒนาระบบการให้บริการและการบริหาร โดยการนำเทคโนโลยีที่ทันสมัยมาใช้
เพื่อเพื่มประสิทธิภาพในการให้บริการและมีสารสนเทศที่ช่วยในดูแลผู้ป่วยและบริหารจัดการได้อย่างมีประสิทธิภาพ
8. โครงสร้างเงินทุน

(1) หลักทรัพย์ของบริษัท

  บริษัทมีทุนจดทะเบียน 160 ล้านบาท เรียกรับชำระแล้วครบทั้งจำนวน 160 ล้านบาท แบ่งเป็น

  หุ้นสามัญ 16 ล้านหุ้น มูลค่าหุ้นละ 10 บาท ขณะนี้ บริษัทยังไม่มีโครงการที่จะเพิ่มทุนแต่อย่างใด

  (2) ผู้ถือหุ้น

  (ก) รายชื่อผู้ถือหุ้นสูงสุด 10 รายแรก ณ วันที่ 31 ธันวาคม 2552 ประกอบด้วย

  ----------------------------------------- ------------ -- ------------------ -----
  ชื่อ – สกุล                                  จำนวนหุ้น         %ของจำนวนหุ้นทั้งหมด   

  1. นายลพชัย แก่นรัตนะ                        3,758,180       23.49              

  2. นางปทุมมาศ แก่นรัตนะ                      3,138,000       19.61              

  3. บริษัท ศูนย์รับฝากหลักทรัพย์ (ประเทศไทย) จำกัด  2,365,467       14.78              
  เพื่อผู้ฝาก                                                                      

  4. นางปัทมา พรมมาส                         1,926,100       12.04              

  5. น.พ.พรมพันธ์ พรมมาส                      968,000         6.05               

  6. บริษัท กรุงเทพประกันภัย จำกัด (มหาชน)        659,800         4.12               

  7. นางสาวประพิชญา พรมมาส                   414,400         2.59               

  8. น.พ.สราวุฒิ สนธิแก้ว                       333,200         2.08               

  9. นางพร้อมพรรณ ศิริพัฒน์                      339,000         2.12               

  10.นายปราเสริฐ ปราสาททองโอสถ               125,800         0.79               

  รวมทั้งสิ้น                                   14,027,947      87.67              
  ----------------------------------------- ------------ -- ------------------ -----

(ข)
กลุ่มผู้ถือหุ้นรายใหญ่ที่มีอิทธิพลต่อการกำหนดนโยบายการจัดการหรือการดำเนินงานของบริษัทอย่างมีนัยสำคัญ

1. กลุ่มตระกูลแก่นรัตนะ ถือหุ้นในสัดส่วนร้อยละ 43.10 โดยมี นายลพชัย แก่นรัตนะ
ตำแหน่งประธานกรรมการ และ เป็นกรรมการผู้มีอำนาจลงนามผูกพันบริษัท ฯ
ตามที่กำหนดในหนังสือรับรองบริษัท

2. กลุ่มตระกูลพรมมาส ถือหุ้นในสัดส่วนร้อยละ 20.68 โดยมี นายแพทย์พรมพันธ์ พรมมาส
ตำแหน่งประธานเจ้าหน้าที่บริหาร และ นางปัทมา พรมมาส ตำแหน่งรองประธานเจ้าหน้าที่บริหาร
โดยทั้ง 2 ท่าน เป็นกรรมการและกรรมการบริหาร และเป็นกรรมการผู้มีอำนาจลงนามผูกพันบริษัท
ฯ ตามที่กำหนดในหนังสือรับรองบริษัท

(3) นโยบายการจ่ายเงินปันผล

บริษัทมีนโยบายจ่ายเงินปันผลตอบแทนให้ผู้ถือหุ้นร้อยละ 60 ของกำไรสุทธิของปีนั้น ๆ
13. บุคคลอ้างอิงอื่น ๆ

นายทะเบียนหลักทรัพย์

ชื่อสำนักงาน บริษัท ศูนย์รับฝากหลักทรัพย์ (แห่งประเทศไทย) จำกัด

ที่ตั้ง อาคารสถาบันวิทยาการตลาดทุน เลขที่ 2 / 7 หมู่ที่ 4 (โครงการนอร์ธปาร์ค)

ถนนวิภาวดีรังสิต แขวงทุ่งสองห้อง เขตหลักสี่ กรุงเทพฯ 102100

โทรศัพท์ 0-2596-9000 ( เบอร์กลาง ) ,

  0-2596-9302-10 (ส่วนบริการผู้ออกหลักทรัพย์ 1) ,

  0-2596-9335-37 (ส่วนบริการผู้ออกหลักทรัพย์ 2) ,

  0-2596-9317-27(ส่วนบริการผู้ลงทุน) ,

  0-2596-9343-63 (ส่วนปฏิบัติการนายทะเบียน )

โทรสาร 0-2832-4994-6

ผู้สอบบัญชี

ชื่อสำนักงาน สำนักงาน ดร.วิรัช แอนด์ แอสโซซิเอทส์

  ที่ตั้ง 518/3 อาคารภาณุนี ชั้น 7 ถนนเพลินจิต แขวงลุมพินี เขตปทุมวัน

  กรุงเทพฯ 10330

โทรศัพท์/ โทรสาร 0-2252-2860 , 0-2255-2518 , 0-2254-8386-7

ที่ปรึกษากฎหมาย

ชื่อสำนักงาน สำนักงานกฎหมายฟาร์อีสฑ์ (ประเทศไทย) จำกัด

  ที่ตั้ง 121/74-75 อาคารอาร์.เอส.ทาวเวอร์ ชั้น 24 ถ.รัชดาภิเษก แขวงดินแดง

  เขตดินแดง กรุงเทพฯ 10310

โทรศัพท์ 0-2641-3181-88 , 0-2248-6711

โทรสาร 0-2641-3189 , 0-2248-6719

สถาบันการเงินที่ติดต่อประจำ

ธนาคารนครหลวงไทย จำกัด (มหาชน) สาขาปากเกร็ด

ที่อยู่ 70 ข /4 หมู่ 5 ถนนแจ้งวัฒนะ ตำบลปากเกร็ด อำเภอปากเกร็ด นนทบุรี

ธนาคารไทยพาณิชย์ จำกัด (มหาชน) สาขา งามวงศ์วาน

ที่อยู่ 35/2 หมู่ 2 ถนนงามวงศ์วาน ตำบลบางเขน อำเภอเมือง นนทบุรี

ธนาคารกสิกรไทย จำกัด (มหาชน) สาขา งามวงศ์วาน

ที่อยู่ 35/62 ถนนงามวงศ์วาน ตำบลบางเขน อำเภอเมือง นนทบุรี

ธนาคารกรุงเทพ จำกัด (มหาชน) สาขา แคลาย

ที่อยู่ 30/5 หมู่ 9 ถนนงามวงศ์วาน อำเภอเมือง นนทบุรี

ธนาคารกรุงไทย จำกัด (มหาชน) สาขา งามวงศ์วาน

ที่อยู่ 31/5-6 หมู่ 2 ถนนงามวงศ์วาน ตำบลบางเขน อำเภอเมือง นนทบุรี

ธนาคารกรุงไทย จำกัด (มหาชน) สาขา ติวานนท์

ที่อยู่ 66/9 หมู่ 4 ถนนติวานนท์ ตำบลตลาดขวัญ อำเภอเมือง นนทบุรี

ธนาคารกรุงศรีอยุธยา จำกัด (มหาชน) สาขา งามวงศ์วาน

ที่อยู่ 49/32-34 หมู่ 2 ตำบลบางเขน อำเภอเมือง นนทบุรี

ธนาคารยูโอบี จำกัด (มหาชน) สาขาย่อยงามวงศ์วาน

ที่อยู่ 207/15 ม.6 ถนนงามวงศ์วาน แขวงทุ่งสองห้อง เขตหลักสี่ กรุงเทพฯ

ธนาคาร ไทยธนาคาร จำกัด (มหาชน) สาขางามวงศ์วาน

ที่อยู่ 19/200-201 ถ.งามวงศ์วาน ต.บางเขน อ.เมือง จ.นนทบุรี

ธนาคารกรุงศรีอยุธยา จำกัด (มหาชน) สาขา นนทบุรี

ที่อยู่ 5/70 ถ.พิบูลย์สงคราม ต.สวนใหญ่ อ.เมือง จ.นนทบุรี 11000

  --------------------------------- ------------------ ------------------
                                    เงินฝาก             เงินเบิกเกินบัญชี

  ธนาคารนครหลวงไทย                  33,200,882         -0-

  ธนาคารไทยพาณิชย์                    738,360            

  ธนาคารกสิกรไทย                     6,315,977          

  ธนาคารกรุงเทพ                      2,830,865          

  ธนาคารกรุงไทย                      2,496,738          

  ธนาคารกรุงศรีอยุธยา                  958,125            

  ธนาคารยูโอบี                        3,191,210          

  ธนาคารไทยธนาคาร                   3,198,123          

  รวมทั้งสิ้น                           52,930,280         
  --------------------------------- ------------------ ------------------

ณ วันที่ 31 ธันวาคม 2552 บริษัทฯ ไม่มียอดเงินเบิกเกินบัญชี มีเงินฝากรวม 52,930,280 บาท
บริษัท โรงพยาบาลนนทเวช จำกัด (มหาชน)

รายงานการเปิดเผยข้อมูลเพิ่มเติม

(แบบ 56-1)

ต่อ สำนักงานคณะกรรมการกำกับหลักทรัพย์ และตลาดหลักทรัพย์

ของ บริษัท โรงพยาบาลนนทเวช จำกัด (มหาชน) ประจำปี 2552
ส่วนที่ 2

รายละเอียดบริษัทที่ออกหลักทรัพย์

  ---------------------- ------------------------------------------------
  ชื่อบริษัท                 บริษัท ไทยบริการอุตสาหกรรมและวิศวกรรม จำกัด (มหาชน)

  ชื่อภาษาอังกฤษ            Thai Industrial & Engineering Service Public
                         Company Limited

  ประเภทธุรกิจ             รับเหมาก่อสร้างและรับเหมาติดตั้งงานระบบวิศวกรรม

  ที่ตั้งสำนักงานใหญ่          242 ถนนกรุงธนบุรี แขวงคลองต้นไทร เขตคลองสาน
                         กรุงเทพมหานคร 10600

  เลขทะเบียนบริษัท          0107574800501

  Home Page              www.tiesco.co.th

  โทรศัพท์                 (66) 2-860-1250-7

  โทรสาร                 (66) 2-860-1258-9
  ---------------------- ------------------------------------------------
6. โครงการในอนาคต

บริษัทฯ
มีโครงการที่บริษัทได้รับคัดเลือกและได้รับหนังสือแสดงเจตจำนงว่าจ้างแต่ยังไม่ได้ลงนามในสัญญา ณ
วันที่ 31 ธันวาคม 2549 ดังนี้

+---+-------------------------+----------+------------+---------------+
|   | ชื่อโครงการ               | เจ้าขอ    | ประ        | มูลค่าโครงการ   |
|   |                         | งโครงการ | เภทโครงการ |               |
|   |                         |          |            | โดยประมาณ     |
|   |                         |          |            |               |
|   |                         |          |            | (ล้านบาท)      |
+---+-------------------------+----------+------------+---------------+
| 1 | โครงการก่อสร้างสำนักงานขาย | บจ.      | สำนักงาน    | 3.7           |
| . |                         | หรรษาธานี |            |               |
+---+-------------------------+----------+------------+---------------+
| 2 | โ                       | บจ.      | อาคารสูง    | 207.5         |
| . | ครงการก่อสร้างอาคารพักอาศัย | หรรษาธานี | เพื่อที่พักอาศัย |               |
|   |                         |          |            |               |
|   | และสระว่ายน้ำ             |          |            |               |
+---+-------------------------+----------+------------+---------------+
| 3 | โ                       | บ        | ศูนย์การค้า   | 92.0          |
| . | ครงการก่อสร้างงานโครงสร้าง | จ.เซ็นคาร์ |            |               |
|   |                         |          |            |               |
|   | และสถาปัตยกรรมคาร์ฟูร์      |          |            |               |
|   | สาขาพระราม 2            |          |            |               |
+---+-------------------------+----------+------------+---------------+
|   | รวม                     |          |            | 303.2         |
+---+-------------------------+----------+------------+---------------+
7. ข้อพิพาททางกฎหมาย

ณ วันที่ 31 ธันวาคม 2549 บริษัทฯ และบริษัทย่อย
ไม่มีข้อพิพาททางกฎหมายในคดีที่อาจมีผลกระทบด้านลบต่อสินทรัพย์ของบริษัทฯ
และบริษัทย่อยที่มีจำนวนสูงกว่าร้อยละ 5.0 ของผู้ถือหุ้น
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2549

บริษัท ไทยบริการอุตสาหกรรมและวิศวกรรม จำกัด (มหาชน)

31 มีนาคม 2550

สารบัญ

หน้า

ส่วนที่ 1 ข้อมูลสรุป 1

ส่วนที่ 2 รายละเอียดบริษัทที่ออกหลักทรัพย์ 4

1.  ปัจจัยความเสี่ยง 5

2.  ลักษณะการประกอบธุรกิจ 9

3.  การประกอบธุรกิจของแต่ละสายผลิตภัณฑ์ 13

4.  การวิจัยและพัฒนา 27

5.  ทรัพย์สินที่ใช้ในการประกอบธุรกิจ 28

6.  โครงการในอนาคต 30

7.  ข้อพิพาททางกฎหมาย 31

8.  โครงสร้างเงินทุน 32

9.  โครงสร้างการจัดการ 34

10. ระบบควบคุมภายใน 53

11. รายการระหว่างกัน 55

12. สรุปผลการดำเนินงานและสถานะทางการเงิน 58

13. ข้อมูลอื่น 72

ส่วนที่ 3 การรับรองความถูกต้องของข้อมูล 73

เอกสารแนบ

  1. รายละเอียดเกี่ยวกับกรรมการ ผู้บริหาร และผู้มีอำนาจควบคุมบริษัท 76

2.  ข้อมูลการดำรงตำแหน่งของคณะกรรมการ ผู้บริหารในบริษัทที่เกี่ยวข้อง 81
เอกสารแนบ 3 : รายงานของคณะกรรมการตรวจสอบ

คณะกรรมการตรวจสอบ ซึ่งประกอบด้วย

ร.ศ.ดร.ไกรวุฒิ เกียรติโกมล ประธานกรรมการตรวจสอบ

นายหาญ เชี่ยวชาญ กรรมการตรวจสอบ

นายบุญเลี้ยง เหลืองนาคทองดี กรรมการตรวจสอบ

ขอรายงานผลการตรวจสอบในด้านต่าง ๆ ประจำปี 2557 ดังต่อไปนี้

"การดำเนินงานในปี2557มีผลขาดทุน
อันเนื่องมาจากงานในบางโครงการที่กำลังดำเนินการอยู่มีปัญหา
และการตั้งสำรองจากโครงการที่ดำเนินการเสร็จสิ้นแล้ว แต่ยังเป็นคดีความกันอยู่

บริษัทฯได้มีการเพิ่มทุนใหม่ รวมทั้งการแต่งตั้งกรรมการบริหารชุดใหม่เมื่อต้นปี2558
เพื่อแก้ไขปรับปรุงการดำเนินงานทั้งในด้านการควบคุมค่าใช้จ่ายและการควบคุมต้นทุนก่อสร้าง
ให้มีความละเอียดรอบคอบ รวมทั้งการจัดการด้านคดีความให้มีความกระชับและรวดเร็วยิ่งขึ้น

นอกจากนี้บริษัทฯยังได้มีการแต่งตั้งคณะบุคคลที่มีความเชี่ยวชาญในแต่ละด้านขึ้น
เพื่อพิจารณาให้ความเห็นประกอบการตัดสินใจการดำเนินงานในแต่ละขั้นตอน เช่น
การเข้าร่วมประมูลงาน การดำเนินการก่อสร้าง การดำเนินการด้านคดีความ
การลดโอกาสของความเสียงที่จะเกิดขึ้นในอนาคต เป็นต้น
และที่สำคัญได้มีการริเริ่มการพิจารณาผลได้ผลเสียของการดำเนินธุรกิจหลักของบริษัทฯอย่างเป็นรูปธรรมมากขึ้น
ทั้งนี้โดยคำนึงถึงผลประโยชน์ที่จะเกิดขึ้นต่อบริษัทฯและผู้ถือหุ้นเป็นสำคัญ

การปรับปรุงระบบการบริหารงานดังกล่าวจะทำให้เกิดมิติใหม่ๆในการบริหารจัดการ
และปัญหาต่างๆที่มีอยู่จะได้รับการแก้ไขอย่างครบวงจรและเป็นระบบมากขึ้น
 ทั้งนี้เพื่อให้ผลการดำเนินงานของบริษัทฯมีประสิทธิภาพ มีคุณภาพได้มาตรฐาน
ดำเนินการได้ตามแผน และสามารถส่งมอบงานได้ตามสัญญา

คณะกรรมการตรวจสอบเห็นด้วยกับการที่บริษัทฯที่มีการปรับปรุงระบบการบริหารงาน
และเห็นความสำคัญของระบบการบริหารงานที่มีประสิทธิภาพ มีข้อมูลประกอบการตัดสินใจ
มีการทำงานที่รวดเร็วและรอบคอบ มีระบบการควบคุมที่รัดกุม
และที่สำคัญต้องมีความเชี่ยวชาญในงานที่ปฏิบัติอย่างมืออาชีพ
 คณะกรรมการตรวจสอบจะจัดทำแผนการดำเนินงานให้สอดคล้องกับการเปลี่ยนแปลงที่เกิดขึ้น
เพื่อให้การตรวจสอบมีความรัดกุมและเกิดประโยชน์ต่อการดำเนินงานของบริษัทฯตามที่คาดหวังไว้ต่อไป"

  ร.ศ.ดร.ไกรวุฒิ เกียรติโกมล

  ประธานกรรมการตรวจสอบ

  บริษัท ไทยบริการอุตสาหกรรมและวิศวกรรม จำกัด (มหาชน)

แบบแสดงรายการข้อมูลประจำปี 2557 94

(แบบ 56-1)

เอกสารแนบ 4 : รายละเอียดเกี่ยวกับหัวหน้างานตรวจสอบภายใน

ชื่อนิติบุคคล บริษัทไอษ์ธวิน จำกัด

ชื่อของบุคคลที่ได้รับมอบหมาย นายพงษ์ศักดิ์ ธโนปจัยโยธิน

ตำแหน่งในนิติบุคคลที่สังกัด ผู้จัดการฝ่ายตรวจสอบ

การศึกษา / วุฒิบัตร ปริญญาตรี (การเงินและการธนาคาร)

มหาวิทยาลัย รามคำแหง

ปริญญาตรี ( กฎหมาย )

มหาวิทยาลัยธรรมศาสตร์

ประสบการณ์ทำงาน

2547 – ปัจจุบัน ผู้จัดการฝ่ายตรวจสอบ

บริษัท ไอษ์ธวิน จำกัด

ประสบการณ์ในการปฏิบัติงงานด้านการตรวจสอบ ภายในธุรกิจ / อุตสาหกรรมที่มีลักษณะเดียวกับ
บริษัทฯ มาเป็นระยะเวลา 5 ปี

การฝึกอบรมที่เกี่ยวข้อง หลักสูตร COSCO 2013 กรอบแนวทางระบบการควบคุมภายในใหม่ล่าสุด
(ของสภาวิชาชีพบัญชี)

แบบแสดงรายการข้อมูลประจำปี 2557 95

(แบบ 56-1)
การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด หรือ
ไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญของทั้งบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 27 กุมภาพันธ์ 2558
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายธีรพล เต็มสุข เลขานุการบริษัท
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายธีรพล
เต็มสุข กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ---- ---------------------- ---------------------- --------------------
       ชื่อ                     ตำแหน่ง                 ลายมือชื่อ

  1.   นายอัศวิน ชินกำธรวงศ์      ประธานกรรมการ          

                                                     

  2.   นายธนเดช มหโภไคย       กรรมการ/กรรมการบริหาร   
  ---- ---------------------- ---------------------- --------------------

ผู้รับมอบอำนาจ

  ---- --------------------- ------------------------ --------------------
       ชื่อ                    ตำแหน่ง                   ลายมือชื่อ

  1.   นายธีรพล เต็มสุข         เลขานุการบริษัท             
  ---- --------------------- ------------------------ --------------------
เอกสารแนบอื่นๆ

1.  รายงานคณะกรรมการตรวจสอบ

เรียน ท่านผู้ถือหุ้น บริษัท ไทยบริการอุตสาหกรรมและวิศวกรรม จำกัด (มหาชน)

คณะกรรมการตรวจสอบได้รับการแต่งตั้งจากที่ประชุมผู้ถือหุ้น เมื่อวันที่ 18 มิถุนายน 2551
ประกอบด้วย

รศ. ดร.ไกรวุฒิ เกียรติโกมล ประธานกรรมการตรวจสอบ

นายหาญ เชี่ยวชาญ กรรมการตรวจสอบ

นายบุญเลี้ยง เหลืองนาคทองดี กรรมการตรวจสอบ

เพื่อให้ดำเนินการตามขอบเขตหน้าที่คณะกรรมการบริษัทมอบหมาย โดยในรอบระยะเวลาบัญชี สิ้นสุด
31 ธันวาคม 2553 คณะกรรมการตรวจสอบได้มีการประชุม 4 ครั้ง
โดยได้มีการเชิญผู้บริหารที่เกี่ยวข้อง และผู้ตรวจสอบภายในเข้าร่วมประชุมเพื่อพิจารณาเรื่องต่างๆ
ซึ่งสามารถสรุปดังนี้

-   สอบทานงบการเงินของบริษัทฯ ทั้งงบการเงินรายไตรมาส และงบการเงินประจำปี
    ก่อนนำเสนอคณะกรรมการบริษัท เพื่อให้มั่นใจรายงานทางการเงิน
    รายการบัญชีกับบริษัทที่เกี่ยวข้องกัน
    ได้จัดทำขึ้นอย่างถูกต้องตามมาตรฐานการบัญชีที่รับรองทั่วไป
    และผ่านการสอบทานหรือตรวจสอบจากผู้สอบบัญชีของบริษัทเรียบร้อยแล้ว
    พร้อมทั้งให้ข้อเสนอแนะและรับทราบแนวทางการแก้ไขปัญหาเกี่ยวกับการดำเนินงานเพื่อประโยชน์แก่บริษัทฯ

-   พิจารณารายละเอียดรายการระหว่างกัน ถึงความจำเป็น
    สมเหตุสมผลและเป็นไปเพื่อประโยชน์ของบริษัทฯ
    รวมทั้งเกิดขึ้นตามราคาตลาดหรือราคายุติธรรม และจัดให้มีการเปิดเผยรายการดังกล่าว
    พร้อมความเห็นของคณะกรรมการตรวจสอบในรายงานประจำปี

-   พิจารณาและให้ความเห็นเกี่ยวกับความเพียงพอและเหมาะสมของระบบการควบคุมภายในของบริษัทฯ
    ตลอดจนกำหนดแผนงานการตรวจสอบภายในประจำปี 2554
    โดยจัดลำดับงานตรวจสอบตามความเสี่ยงและเน้นการปฏิบัติการให้เกิดผลงานที่มีประสิทธิภาพ
    มีประสิทธิผลและได้มีการพัฒนางานด้านการตรวจสอบภายในอย่างต่อเนื่อง
    เพื่อให้มีระบบการควบคุมภายในที่ดี โดยเฉพาะอย่างยิ่งการบริหารความเสี่ยง
    ซึ่งมีการประเมินโดยคณะกรรมการบริษัทอย่างสม่ำเสมอ
    เพื่อกำหนดแผนการจัดการความเสี่ยงอย่างเป็นระบบ
    หาวิธีป้องกันหรือลดความเสี่ยงให้อยู่ในระดับที่สามารถควบคุมจัดการได้อย่างมีประสิทธิภาพ
    อีกทั้งได้ให้ข้อเสนอแนะเกี่ยวกับการกำกับดูแลกิจการที่ดี และเห็นว่าบริษัทฯ
    ได้ดำเนินการตามหลักการกำกับดูแลที่ดี ตามที่ตลาดหลักทรัพย์แห่งประเทศไทยได้กำหนดไว้
    คณะกรรมการและผู้บริหารของบริษัทฯ
    มีจริยธรรมในการปฎิบัติงานให้ความสำคัญเป็นอย่างยิ่งต่อการดำเนินงานภายใต้การกำกับดูแลกิจการที่ดีและระบบการควบคุมภายในที่ดี
    ทั้งมีความมุ่งมั่นในการบริหารงานด้วยความระมัดระวังเพื่อให้บรรลุเป้าหมายของบริษัทฯ

-   พิจารณาคัดเลือกผู้สอบบัญชี ซึ่งได้รับความเห็นชอบจากสำนักงาน ก.ล.ต.
    ให้ทำหน้าที่เป็นผู้สอบบัญชีของบริษัทฯ และพิจารณาข้อเสนอ อัตราค่าบริการที่เหมาะสม
    เพื่อเสนอต่อคณะกรรมการบริษัทฯ และขออนุมัติที่ประชุมผู้ถือหุ้นต่อไป

+-----------------------------------+-----------------------------------+
|                                   | (รศ. ดร.ไกรวุฒิ เกียรติโกมล)          |
|                                   |                                   |
|                                   | ประธานกรรมการตรวจสอบ              |
+-----------------------------------+-----------------------------------+
6. ข้อพิพาททางกฎหมาย

ณ วันที่ 31 ธันวาคม 2553 บริษัทฯ มีข้อพิพาททางกฎหมายที่บริษัทฯ เป็นคู่ความหรือคู่กรณีจำนวน 2
คดี ซึ่งเป็นคดีที่ยังไม่สิ้นสุด และเป็นคดีที่อาจมีผลกระทบต่อสินทรัพย์ของบริษัทฯ
ที่มีจำนวนสูงกว่าร้อยละ 5 ของส่วนของผู้ถือหุ้น ดังรายละเอียดต่อไปนี้

1) ตามที่เมื่อวันที่ 30 ตุลาคม 2551 บริษัทฯ
ถูกผู้รับเหมาช่วงรายหนึ่งฟ้องร้องความแพ่งในฐานะจำเลยที่สอง
อันเนื่องมาจากการดำเนินงานก่อสร้าง โดยบริษัทฯ นำงานบางส่วนในโครงการให้ผู้รับเหมาช่วงทำ
และบริษัทฯ ได้ทำงานเสร็จตามสัญญาและส่งมอบงานเรียบร้อยแล้ว
แต่ผู้รับเหมาช่วงอ้างว่าเจ้าของโครงการสั่งให้ทำงานเพิ่มเติมนอกสัญญาที่ทำไว้กับบริษัทฯ
เนื่องจากผู้รับเหมาช่วงไม่มีนิติสัมพันธ์โดยตรงกับเจ้าของโครงการไม่อาจฟ้องเจ้าของโครงการเพียงลำพังได้
จึงได้ฟ้องเจ้าของโครงการเป็นจำเลยที่หนึ่ง และฟ้องบริษัทฯ เป็นจำเลยที่สอง
โดยคดีความดังกล่าวมีทุนทรัพย์เป็นจำนวน 23,685,516.54 บาท
ขณะนี้คดีความยังคงอยู่ระหว่างการพิจารณาของศาลชั้นต้นและการสืบพยาน ซึ่งในการนี้
ฝ่ายบริหารของบริษัทฯ มีความเห็นว่าข้อพิพาทดังกล่าวเป็นข้อพิพาทระหว่างโจทก์และจำเลยที่ 1
เป็นหลัก บริษัทฯ ในฐานะจำเลยที่ 2
ไม่สามารถสรุปค่าเสียหายดังกล่าวได้เนื่องจากโอกาสที่บริษัทฯ
จะได้รับความเสียหายยังมีความไม่แน่นอน อย่างไรก็ตาม บริษัทฯ
ได้ตั้งสำรองค่าเผื่อหนี้สงสัยจะสูญสำหรับรายการดังกล่าวเป็นจำนวนเงิน 11.97 ล้านบาทไว้
ในงบการเงินตั้งแต่ปี 2552

2) เมื่อวันที่ 18 มิถุนายน 2553 บริษัทฯ ถูกโจทก์ฟ้องร้องความแพ่งในฐานะจำเลยที่หนึ่ง
เนื่องมาจากการได้รับผลกระทบจากการดำเนินงานก่อสร้างโครงการแห่งหนึ่งของบริษัทฯ
โดยมีทุนทรัพย์เป็นจำนวน 864,944.12 บาท ณ 31 ธันวาคม 2553
คดีความยังคงอยู่ระหว่างการพิจาณาของศาลชั้นต้น และบริษัทฯ
ยังอยู่ระหว่างการเจรจาไกล่เกลี่ยกับโจทก์ ทั้งนี้ ณ วันที่ 9 มีนาคม 2554 บริษัทฯ
ได้เจรจาไกล่เกลี่ยกับโจทก์และตกลงชดใช้ค่าเสียหายจำนวน 350,000 บาท
เป็นผลสำเร็จและศาลได้รับรองผลการเจรจาดังกล่าวแล้ว